**Anatolijs Baņņiks** (ukraiņu: *Анатолій Олександрович Ба́нник*; 1921. gada 7. decembris Sumu apgabals — 2013. gada 19. janvāris Štraubinga) bija Ukrainas šahists.

Biogrāfija
----------

Piedzimis tagadējā Sumu apgabala Vozdviženskas ciemā, bet skolas gadus pavadījis Kijivā, kur arī iemācījies spēlēt šahu. Jau 1940. gadā, astoņpadsmit gadu vecumā debitējis Ukrainas šaha čempionāta finālā, kur gan bijis jāsamierinās ar pēdējo vietu.
Labi sāktos šahista karjeru pārtaucis Otrais pasaules karš, tikai 1944. gada novembrī izdodas atgriezties šaha turnīros, piedaloties Ukrainas šaha čempionātā un dalot 3.-6. vietu.

No 1940. gadu beigām līdz 1960. gadu vidum Baņņiks bija viens no vadošajiem Ukrainas šahistiem. Piecas reizes uzvarējis Ukrainas šaha čempionātu finālos (1945, 1946, 1951, 1955, 1964). PSRS šaha čempionātu finālos viņš piedalījās septiņas reizes, labāko rezultātu sasniedzot 1962. gadā Erevānā, kad kopā ar Ļevu Aroņinu dalījis 7.-8. vietu (uzvarējis Viktors Korčnojs).

1945. gadā Maskavā kopā ar Vasiliju Panovu dalījis pirmo vietu PSRS sporta biedrības *Nauka* šaha čempionātā. Divas reizes pēc kārtas uzvarējis PSRS sporta biedrības *Spartak* šaha čempionātos: 1961. gadā Sočos dalījis 1.-3. vietu ar Anatoliju Lutikovu un Alekseju Suetinu, bet 1962. gadā Minskā atkārtojis šo panākumu. 1981. gadā Erevānā šaha veterānu turnīrā dalījis 1.-2. vietu ar Dāvidu Bronšteinu.

Pārstāvējis Ukrainas PSR šaha izlasi PSRS komandu šaha čempionātos, kuros piedalījies 8 reizes (1948-1958, 1960-1963). PSRS komandu šaha kausa izcīņā piedalījies 4 reizes (1952-1954, 1964-1966).

Tā kā staļinisko represiju laikā bija gājis bojā Baņņika tēvs, tad PSRS laikos viņam neļāva spēlēt ārzemju turnīros. Pēc PSRS sabrukuma 1990. gadu otrajā pusē pārcēlies uz dzīvi Vācijā. Tur spēlējis dažādos vietējos šaha turnīros. 2000. gadā Landshūtē 79 gadu vecumā piedalījies Lejasbavārijas šaha komandu meistarsacīkstes.

Atsauces
--------

1. ↑  12 Championship of Ukraine - Kiev 1940
2. ↑  «14 Championship of Ukraine - Kiev 17.10-9.11.1945». Arhivēts no oriģināla, laiks: 04.05.2017. Skatīts: 16.02.2017.
3. ↑  15 Championship of Ukraine - Kiev Summer 1946
4. ↑  «Championship of Ukraine - Kiev 1951». Arhivēts no oriģināla, laiks: 2017. gada 4. maijā. Skatīts: 2017. gada 16. februārī.
5. ↑  «23 Championship of Ukraine - Kiev 1955». Arhivēts no oriģināla, laiks: 2019. gada 28. februārī. Skatīts: 2017. gada 16. februārī.
6. ↑  «33 Championship of Ukraine - Kiev 1964». Arhivēts no oriģināla, laiks: 2017. gada 4. maijā. Skatīts: 2017. gada 16. februārī.
7. ↑  «30 Championship of USSR Erevan 21.11-20.12.1962». Arhivēts no oriģināla, laiks: 12.04.2015. Skatīts: 16.02.2017.
8. ↑  «Championship of "Nauka" - Moscow 1945». Arhivēts no oriģināla, laiks: 2017. gada 24. jūnijā. Skatīts: 2017. gada 16. februārī.
9. ↑  «Championship of "Spartak" - Sochi 1961». Arhivēts no oriģināla, laiks: 2018. gada 12. aprīlī. Skatīts: 2017. gada 16. februārī.
10. ↑  «Championship of "Spartak" (semifinal of Championship of USSR) - Minsk 1962». Arhivēts no oriģināla, laiks: 2019. gada 28. februārī. Skatīts: 2017. gada 16. februārī.
11. ↑  «Yerevan Seniors 1981». Arhivēts no oriģināla, laiks: 2017. gada 28. decembrī. Skatīts: 2017. gada 16. februārī.
12. ↑  OlimpBase :: Soviet Team Chess Championship :: Anatoly Bannik
13. ↑  OlimpBase :: Soviet Team Chess Cup :: Anatoly Bannik

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)